Navalón, destinació de l’acampada de pasqua per a l’Esplai Les Sitges
2025-07-24

Ja estan preparant les seues motxilles, sacs de dormir i roba de muntanya perquè se’n van d’acampada. Són els xiquets i les xiquetes, joves i monitors voluntaris de l’Esplai Les Sitges que, dimarts que ve, 18 d’abril, eixiran d’acampada cap a Navalón, per a passar allí tres dies de convivència, diversió i ple contacte amb la naturalesa, aprofitant les vacances escolars de Pasqua.

L’eixida cap al Campament de Navalón serà el dimarts 18 d’abril, a les 8:30 h, des de l’aparcament de les Palmeres, situat al costat del Mercat Municipal. La tornada serà el divendres 21 d’abril, sobre les 19 h, aproximadament.

El preu de la mateixa serà de 47,50€. L’import (es pagarà amb targeta o rebut bancari, no efectiu) de l’acampada es podrà pagar del 27 de març al 6 d’abril a través del web municipal, www.burjassot.org, o en el Servei d’Informació de la Casa de Cultura de Burjassot, sol·licitant cita prèvia. Juntament amb l’import s’haurà de presentar, emplenada i signada, l’autorització pertinent que han facilitat als pares i les mares els responsables de l’Esplai i una fotocòpia del SIP dels xiquets i xiquetes que no siguen de l’Esplai Les Sitges.

El dimarts 4 d’abril, a les 18.30 h en la Casa de Cultura, tindrà lloc una reunió informativa amb els pares, mares o tutors per a oferir tota la informació, així com per a resoldre possibles dubtes.

Navalón és una pedania situada en el terme municipal d’Énguera, en la província de València. Situada a 776 metres d’altitud, el llogaret es troba enclavat en el cor de la Serra d’Énguera envoltada per boscos de pins, paisatges de singular bellesa i un gran número de fonts.